भगवान कहने लगे , वत्स मेरे पास जो भी आता है मैं उसको दे देता जिस की वो कामना करता है। लोग आकर मांगते हैं स्वर्ग जैसे सुख सुख सुविधाएं यहीं जीते जी धरती पर और मेरे मुंह से तथास्तु शब्द निकल जाता है। मगर जब उनको धन दौलत सुख सुविधा नाम शोहरत या कोई पद या सत्तासुख मिलता है तब वो पाप अधर्म करने लगते हैं लोभ लालच करने लगते हैं अपने कर्तव्य को भुला अनाचार करने लगते हैं। जब उनको कोई अड़चन पेश आती है तब फिर मेरे पास आकर क्षमा की भीख मांग मुझ से दया करने की विनती करते हैं और फिर से वही स्वर्ग का सुख सुविधा पाकर फिर उसी गलती को दोहराने लगते हैं। अब इस को ठीक करना मेरे बस की बात नहीं है , उनको झूठ की लत है मगर मुझे भगवान होने का कर्म निभाना है। अब तुम जैसे कुछ लोग जो मेरे दर पर आकर सुख सुविधा और स्वर्ग की कामना नहीं करते और मांगते है सद्मार्ग पर चलते रहने की दुआ उनको वही मिलता है तभी उनको सच की कठिन राह पर मुश्किलें ही मिलती हैं उनको जीते जी स्वर्ग मिल ही नहीं सकता। ये राज़ की बात आप भी समझ लो और सोच लो भगवान से जाकर क्या मांगना है। मगर चुपके से बिना किसी को अपना राज़ खोले।